Boererate.com: Melkdissel gebruik as behandeling vir Cushing-siekte
Melkdissel gebruik as behandeling vir Cushing-siekte
Cushing-siekte word veroorsaak deur 'n gewas in die pituïtêre klier in die brein. Die gewas skei toenemend streshormone af, wat weer die vrylating van kortisol uit die byniere tot gevolg het. Dit lei tot vinnige gewigstoename, verhoogde bloeddruk en spierswakheid. Pasiënte is geneig om osteoporose, infeksies en kognitiewe probleme te ontwikkel. Depressie kom ook algemeen voor.
Al hoe die siekte tot dusvêr behandel is, is deur 'n breinoperasie wat die gewas probeer verwyder. Vir diegene wat nie die operasie kan ondergaan nie is daar 'n alternatiewe terapie, maar dit kan die pasiënt se bloedsuikervlakke geweldig versteur.
Navorsers by die Max Planck Instituut vir Psigiatrie in Duitsland het nou vasgestel dat 'n ekstrak van die sade van die melkdissel gebruik kan word om Cushing-siekte te behandel. Dit word alreeds gebruik vir die behandeling van lewersiektes en vergiftiging.